Old MacDonald Had a Farm

«Old MacDonald Had a Farm» er opprinnelig en barnesang fra USA. Teksten handler om gamle MacDonald som hadde en farm og for hvert vers ble et nytt dyr presentert. Men for hvert nye vers, måtte man også nevne de dyr som ble nevnt i foregående vers slik at man måtte følge godt med når man sang den. Den norske varianten heter «Per Olsen hadde en bondegård».Barnesanger.no – Medium: «Old MacDonald Had a Farm»

Frank Sinatra ga ut sin versjon som B-side til singlen You'll Always Be the One I Love i 1960.Discogs – Medium: You'll Always Be the One I Love – Frank Sinatra (1960)  Ella Fitzgerald ga ut sin versjon i 1966 på albumet Whisper Not hvor hun ble kompet av Marty Paich and his Orchestra.Discogs – Medium: Whisper Not – Ella Fitzgerald (1966) Elvis Presley ga ut sin versjon i juni 1967 på albumet Double Trouble. Opptaket gjorde han cirka et år i forveien.LP Discography – Medium: Double Trouble – Elvis Presley (1967)

 «Ola Olsen» med Christiania Fusel & Blaagress 

Christiania Fusel & Blaagress (heretter forkortet CF&B) ga ut en norsk coverversjon med tittelen «Ola Olsen» våren 1972 som A-side singel med Christiania Fusel & Blaagress. 20. november samme år ble den utgitt på musikkalbumet Som varmt hvetebrød i tørt gress.Aftenposten (Morgen) – 21. november 1972 side 8VG – 22. november 1972 side 33. Albumet ble relansert på CD i april 1993VG – 14. april 1993 side 48

CF&B fulgte mønsteret fra originalteksten, men det var ikke bare dyr som ble nevnt, men også bil, sykkel og fele. Når teksten nevner «fele», spilles det litt fra Georges Bizet sin komposisjon «Carmen» («Preludium»-delen av stykket). For hvert vers foretok de en modulering; altså de skiftet tonearten et hakk høyere opp. Spike Jones er oppført som inspirasjon på plateomslaget. På innspillingen deltok følgende musikereSom varmt hvetebrød i tørt gress – informasjon på omslaget:

Øystein Sunde: vokal, akustisk gitar, gjøk-imitasjon
Anne Elisenberg: hundebjeff, pikestemme (første vers), lydeffekter
Fredrik Wibe: vokal, kontrabass
Wiggo Elisenberg: vokal, klarinett
Einar Mjølsnes: fele

Gruppen har vært på NRK ved to anledninger hvor «Ola Olsen» har blitt mimet til eller spilt live:

Musikkflimre (sendt 11. desember 1972). CF&B bidro med en video av sangen hvor de mimet og tøyset foran kamera.NRK TV – Musikkflimre fra 11. desember 1972VG – 11. desember 1972 side 35Aftenposten (aften) – 11. desember 1972 side 17
Da Capo! (sendt 30. mars 1993).VG – 30. mars 1993 side 54NRK TV – Da Capo fra 30. mars 1993 De spilte blant annet «Ola Olsen» med følgende besetning:
Øystein Sunde: vokal, akustisk gitar, gjøk-imitasjon
Anne Elisenberg: vokal, hundebjeff, lydeffekter
Kari Svendsen: vokal, lydeffekter
Gerd Gudding: vokal, fele
Kåre Schanche: vokal, akustisk gitar
Fredrik Wibe: vokal, kontrabass

Øystein Sunde spilte den i NRK-programmet Syng med oss! (sendt 17. mai 1975) hvor mange barn var med og sang. De øvrige medlemmene i CF&B var ikke med.NRK TV – Syng med oss! fra 17. mai 1975

 Referanser 

Kategori:Barnesanger
Kategori:Sanger fra USA